Femi Azeez. Oluwafemi „Femi“ Javier Azeez () (2001-yil 5-iyunda tugʻilgan) — angliyalik professional futbolchi. Femi Azeez „Reading“ futbol klubida qanot himoyachisi va hujumchi sifatida oʻynaydi. Faoliyati. Femi Azeez „Northwood“ futbol klubining yoshlar jamoasida tarbiyalangan. 2017—2018-yilgi mavsumda „Northwood“ futbol klubining 18 yoshgacha boʻlgan futbolchilar jamoasida oʻynaganidan soʻng, Femi Azeez mavsum oxirida klub safidagi ilk uchrashuvini oʻtkazgan. Femi Azeez mavsumda klub safidagi barcha oʻyinlarda jami 12 marta maydonga tushgan. Shundan soʻng, Femi Azeez „Wealdstone“ futbol klubi safiga qoʻshilishga rozilik bildirgan. 2018-yilning dekabr oyida Femi Azeez ikki tomonlama kelishuv asosida „Hanwell Town“ futbol klubi safiga ijara shartnomasi boʻyicha qoʻshilgan. 2019-yil 18-sentyabr kuni „Reading“ futbol klubi Azeezni oʻz jamoasi tarkibiga qoʻshilganini tasdiqlovchi hujjatga imzo chekkanini eʼlon qilgan. 2020-yil 8-fevralda Femi Azeez 28 kunlik ijara shartnomasi asosida „Bracknell Town“ futbol klubiga qoʻshilgan. 2020-yil 2-iyul kuni „Reading“ futbol klubi Azeez klub bilan yangi bir yillik shartnoma imzolaganini eʼlon qilgan. Bir yil oʻtib, 2021-yil 2-iyulda „Reading“ futbol klubi Azeez klub bilan yana bir yillik shartnoma imzolaganini eʼlon qilgan. Femi Azeez „Reding“ futbol klubi safidagi ilk golini (birinchi professional golini) 2021-yil 14-avgust kuni „Preston North End“ futbol klubiga qarshi oʻyinda (2:1) kiritgan. Shaxsiy hayoti. Azeez Angliyaning Essex shahrida tugʻilgan. Femi Azeezning otasi nigeriyalik, onasi esa ispaniyalik hisoblanadi. Azeezning akasi Miguel Azeez ham „Arsenal“ futbol klubining yoshlar akademiyasi professional futbolchisidir.